PolyAgent/wiki_georgian_en_parallel_20231101 huggingface dataset:
ჰომილეტიკა

ჰომილეტიკა (საუბრის ხელოვნება) — რიტორიკის ნაწილი, საეკლესიო-საღვთისმეტყველო მწერლობის დარგი.
ეტიმოლოგია
სიტყვა „ჰომილეტიკის“ მონათესავე ძველბერძნული სიტყვებია: (ჰომილეტეს — მოსაუბრე, მსმენელი, მოწაფე და ,ჰომილეო — ვსაუბრობ, ვასწავლი.
ჰომილეტიკის საგანი
ჰომილეტიკას განსაკუთრებული მნიშვნელობა აქვს ქართული მჭერმეტყველების ისტორიისათვის, ის განსაზღვრავდა საეკლესიო ქადაგებათა შედგენის წესებს, ეხებოდა ქრისტიანული მორალისა და ზნეობის საკითხებს. ქართულ ენაზე არსებობს როგორც თარგმნილი, ისე ორიგინალური ქადაგებათა კრებულები, რომლებიც ცნობილია მრავალთავის სახელწოდებითაც. X საუკუნემდე თარგმნილი იყო მსოფლიოს ჰომილეტიკის თითქმის ყველა მნიშვნელოვანი კრებული, მათ შორის განსაკუთრებით აღსანიშნავია სინური მრავალთავი (864) — უძველესი თარიღიანი ქართული ხელნაწერი. X საუკუნემდე ჰომილეტიკური თხზულებანი მარტივი და სადა ენით ითარგმნებოდა. XI საუკუნის II ნახევრიდან, მეტაფრასული ჰგიოგრაფიის კვალდაკვალ, განვითარდა მეტაფრასული ჰომილეტიკაც (დავით ტბელი, ექვთიმე მთაწმინდელი, გიორგი მთაწმინდელი, თეოფილე ხუცესმონაზონი, ეფრემ მცირე). ორიგინალური ქართული ჰომილეტიკის აღმოცენება სავარაუდებელია VIII-IX საუკუნეებიდან. მისი უსაჩინოესი წარმომადგენელია იოანე ბოლნელი. XVII-XVIII საუკუნეებში ორიგინალური ჰომილეტიკა კვლავ ააღორძინეს ნიკოლოზ რუსთველმა, სულხან-საბა ორბელიანმა, გაიოზ რექტორმა, ანტონ ცაგარელ-ჭყონდიდელმა და სხვებმა.
ლიტერატურა
რიტორიკა
საფრანგეთის მონარქების სია

საფრანგეთის მონარქების სია
მეროვინგების დინასტია
კაროლინგების დინასტია (843-987 წლებში)
<onlyinclude>
კაპეტინგების დინასტია (987-1792)
კაპეტების დინასტია, ჰუგო კაპეტის შთამომავლები, მართავდა საფრანგეთს 987 წლიდან 1792 წლამდე და კიდევ 1814 წლიდან 1848 წლამდე. 1328 წლის შემდეგ ამ დინასტიიდან გამომავალი მონარქები, იწოდებოდნენ, როგორც ვალუას და ბურბონების სამეფო გვარების წევრები.
კაპეტის სახლი (987-1328)
ვალუას სახლი (1328-1589)
ლანკასტერის სახლი (1422-1453) (სადავო)
''1422 წლიდან ჰენრი VI აკონტროლებდა ჩრდილოეთ საფრანგეთის დიდ ნაწილს. ჩრდილოეთ საფრანგეთს განაგებდა ინგლისური ლანკასტერის სახლი. ამ ტერიტორიების დასაბრუნებლად საფრანგეთმა წამოიწყო ომი რომელიც ასწლიანი ომის სახელითაა ცნობილი
ვალუას სახლი (1328-1589)
ორლეანელთა შტო (1498-1515)
ორლეანელ-ანგულემელთა შტო (1515-1589)
ბურბონების დინასტია (1589-1792)
პირველი რესპუბლიკა (1792–1804)
საფრანგეთის პირველი რესპუბლიკა არსებობდა 1792 წლიდან 1804 წლამდე, როდესაც ნაპოლეონ ბონაპარტე, რესპუბლიკის პირველი კონსული, საფრანგეთის იმპერატორად გამოცხადდა.
ბონაპარტების დინასტია; პირველი იმპერია (1804-1814)
კაპეტინგების დინასტია (1814-1815)
ბურბონები, ბურბონების პირველი რესტავრაცია (1814-1815)
ბონაპარტების დინასტია; პირველი იმპერია (ასდღიანი მმართველობა, 1815)
კაპეტინგების დინასტია (1815-1848)
ბურბონები, ბურბონების მეორე რესტავრაცია (1815-1830)
ორლეანელთა დინასტია; ივლისის მონარქია (1830-1848)
მეორე რესპუბლიკა (1848–1852)
საფრანგეთის მეორე რესპუბლიკა არსებობდა 1848 წლის 4 ნოემბრიდან 1852 წლის 2 დეკემბრამდე, როდესაც მისმა პრეზიდენტმა, ლუი–ნაპოლეონ ბონაპარტმა თავი საფრანგეთის იმპერატორად გამოაცხადა.
ბონაპარტების დინასტია; მეორე იმპერია (1852-1870)
რესურსები ინტერნეტში
souverains et chefs d'Etat français : les lieux d'inhumation
Généalogie des dynasties des rois de France
სქოლიო
საფრანგეთის მონარქები
საფრანგეთის მეფეები
საფრანგეთის სამეფო დინასტიები
მმართველთა სიები
მონარქთა სიები
სტრილკოვე

სტრილკოვე — სოფელი უკრაინაში. მდებარეობს ხერსონის ოლქის ჰენიჩესკის რაიონში. 2013 წელს სოფლის მოსახლეობა 1415 კაცს შეადგენდა.
რესურსები ინტერნეტში
სოფლის ამინდი
ჰენიჩესკის რაიონის სოფლები
ჩამოსაშვები აპარატი

ჩამოსაშვები აპარატი — კოსმოსური საფრენი აპარატის ნაწილი, რომელსაც იყენებენ დამუხრუჭებული ჩამოშვებისათვის ან დასაჯდომად დედამიწაზე ან სხვა ციურ სხეულზე. პილოტირებულ კოსმოსურ ხომალდებზე ჩამოსაშვები აპარატი არის კაბინა, რომელშიც კოსმონავტები იმყოფებიან, ავტომატურ კოსმოსურ საფრენ აპარატებზე კი — ხელსაწყოებიანი კაფსულა. ჩამოსაშვებ აპარატში განლაგებულია რადიოკავშირის, თერმორეგულირებისა და სიცოცხლის უზრუნველსაყოფი სისტემები, აგრეთვე მართვის პულტი, კოსმონავტების სავარძლები და ა. შ. ჩამოსაშვებ აპარატს აქვს მართული ჩამოშვების სისტემა, დამუხრუჭების სარაკეტო ძრავა, პარაშუტები და რბილი დაჯდომის სისტემები. მისი გარე ზედაპირი დაფარულია თბოდამცავი მასალით. ჩამოსაშვები აპარატის ფორმა შეიძლება იყოს სფერული, კონუსური და სხვ. აპარატის აეროდინამიკური ფორმისა და სიმძიმის ცენტრის მდებარეობის შერჩევისას ითვალისწინებენ აპარატის აეროდინამიკურ მდგრადობას. ჩამოსაშვები აპარატის დამუხრუჭებული ჩამოშვება შეიძლება იყოს ბალისტიკური ტრაექტორიით ან ცორვის ტრაექტორიით.
ლიტერატურა
კოსმონავტიკა
კოსმოსური აპარატები
კოსმოსური ტექნიკა
ანა (დიდი ბრიტანეთი)

ანა (დიდი ბრიტანეთი)
ანა (ინგლ. Anne; დ. 6 თებერვალი, 1665 – გ. 1 აგვისტო, 1714), ინგლისის და შოტლანდიის დედოფალი სტუარტების დინასტიიდან 1702–1707 წლებში და დიდი ბრიტანეთის დედოფალი 1707–1714 წლებში. ჯეიმზ II-სა და ანა ჰაიდის ასული. 1683 წელს იქორწინა დანიის მეფის ფრედერიკ III-ის ვაჟზე გეორგზე.
ანა სტიუარტი ტორიელი დედოფალი იყო. თავისი შეხედულებებიდან გამომდინარე იგი ყოველთვის ამ პარტიას უჭერდა მხარს და ყოველთვის ერთგული იყო ანგლიკანური ეკლესიის. იგი გამოირჩეოდა კარგი ხასიათით და ზრდილობით, მაგრამ არ იყო ჭკვიანი, იყო გაუბედავი და მრჩეველებზე ძლიერ დამოკიდებული. პირველ ხანებში მასზე დიდი გავლენა ჰქონდა ჰერცოგ მალბოროს და მის მეუღლეს, სარას. ესპანეთთან წარმატებული ომი, რომელმაც ანას მმართველობის მთელ პერიოდს გასტანა, ჰერცოგ მალბოროს დამსახურება იყო. მიუხედავად პოლიტიკის წარმატებისა, ანა წუხდებოდა ვიგების ბატონობით. დროთა განმავლობაში დედოფალსა და სარა მალბოროს შორის ურთიერთობები გაცივდა. მისი ადგილი ახალგაზრდა აბიგალ მეშემმა დაიკავა. მისი გავლენით, დედოფალმა მთავრობიდან დაითხოვა რამდენიმე ვიგი და მმართველობა ლორდ ბლინგბროკს გადასცა. 1713 წელს მან მოახერხა საფრანგეთთან ძალიან მომგებიანი ზავის დადება. ინგლისმა გიბრალტარის და მინორკის გარდა მიიღო ფრანგული მიწები ამერიკაში — ახალი შოტლანდია, გუდზონის ყურის მიწები, ნიუფაუნდლენდი და სან-კრისტოვი.
1707 წელს მოხდა სხვა მნიშვნელოვანი მოვლენა — ინგლისის და შოტლანდიის ერთ სახელმწიფოდ გაერთიანება, რომელსაც დიდი ბრიტანეთი ეწოდა. ამიერიდან პარლამეტში შოტლანდიელი დეპუტატბიც ირჩეოდნენ.
ანას 13 შვილი ჰყავდა, მაგრამ ყველა მათგანი ჩვილობაში მოკვდა. მისი სიკვდილის შემდეგ შეწყდა სტიუარტების დინასტიაც, რომელიც 100 წელიწადზე მეტი მმართველობდა ინგლისში.
ლიტერატურა
Рыжов, K. (1999). Энциклопедия - Все монархи мира - Западная Европа. Вече, Москва. ISBN 5-7838-0374-X
ინგლისის მეფეები
შოტლანდიის მეფეები
დიდი ბრიტანეთის მონარქები
დაბადებული 6 თებერვალი
დაბადებული 1665
გარდაცვლილი 1 აგვისტო
გარდაცვლილი 1714
ინგლისის პრინცესები
შოტლანდიის პრინცესები
383

383
მოვლენები
რომის იმპერია
19 იანვარი - არკადიუსი იმპერატორად გამოცხადდა.
რომაული ჯარები ბრიტანეთში მაგნუს მაქსიმუსს იმპერატორად აცხადებენ. ის კონტინენტს ჭრის და ტრიერს დედაქალაქად აცხადებს. გაული და ჰისპანია მას ლოიალობას უცხადებენ.
დაიბადნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
გარდაიცვალნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
25 აგვისტო : ფლავიუს გრაციანე — რომის იმპერიის დასავლეთ ნაწილის იმპერატოი (დ. 359)
სექტემბერი
ოქტომბერი
ნოემბერი
დეკემბერი
თარიღი უცნობია
არდაშირ II — სპარსეთის მეფე
Iotyrris marquesensis

Iotyrris marquesensis — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
მუცელფეხიანები
Vaşa

Vaşa (also, Vasha and Vosha) is a village and municipality in the Ismayilli District of Azerbaijan. It has a population of 165.
References
Populated places in Ismayilli District
პუდინგ-ლეინი

პუდინგ-ლეინი — პატარა ქუჩა ლონდონში. ფართოდ ცნობილია ტომას ფარინერის საცხობით, სადაც გაჩნდა ლონდონის დიდი ხანძარი 1666 წელს. ის მდებარეობს ლონდონის ხიდისა და ხანძრის მონუმენტის ახლოს, ისტორიულ ლონდონის სიტიში.
პუდინგ-ლეინი იყო მსოფლიოს ერთ-ერთი პირველი ცალმხრივი ქუჩა.
ქუჩის უახლოესი მეტროსადგური არის მონუმენტი.
სქოლიო
ლონდონი
კლერმორისი

კლერმორისი — ქალაქი ირლანდიაში, მდებარეობს მეიოს საგრაფოში, კონაქტის პროვინციაში.
2011 წლის მონაცემებით ქალაქის მოსახლეობა 3 979 ადამიანს შეადგენდა.
კლერმორისი არის ყველაზე სწრაფად მზარდი ქალაქი მეიოს საგრაფოში. მოსახლეობის რაოდენობამ 2002-დან 2006 წლამდე მოიმატა 23 %-ით, ხოლო 2006-დან 2011 წლამდე – 31 %-ით.
ისტორია
კლერმორისმა სახელი მიიღო ნორმან რაინდ მორის დე პრენდერგასტისგან, რომელიც ირლანდიაში 1169 წელს ჩავიდა.
ქალაქი დაარსდა XVIII საუკუნეში. 1822 წელს აქ აშენდა ქრისტიანული ეკლესია, რომელიც მოგვიანებით დაანგრიეს და მის ადგილას საკრებულოს შენობის ააგეს. კლერმორისი დღევანდელი კათოლიკური ეკლესია აგებულია 1911 წელს. წმ. იოანეს ანგლიკანური ტაძრის შენობა, დღესდღეობით ქალაქის ბიბლიოთეკა, აშენებულია 1828 წელს.
კლერმორისში მთავარი მიწათმფლობელი იყო ბრაუნების საგვარეულო, რომლის ერთ-ერთი წარმომადგენელი, დენის ბრაუნი (1760-1828), ირლანდიის 1798 წლის აჯანყების დროს, იყო მეიოს მთავარი შერიფი.
კეთილმოწყობა
ბოლო წლებში კლერმორისში გაიხსნა მრავალი ახალი მაღაზია. ქალაქში მოქმედ ოთხ სუპერმარკეტს შორის არიან ისეთი გიგანტი კომპანიები, როგორებიცაა: Tesco და Aldi.
კლერმორისში ფუნქციონირებს სამი სასტუმრო, მათ შორის, ოთხვარსკვლავიანი „McWilliam Park Hotel“, რომელიც 2006 წელს გაიხსნა. მას გააჩნია დასასვენებელი ცენტრი, საცურაო აუზი და საკონფერენციო დარბაზი.
ქალაქში მოქმედებს იტალიური, ინდური, ჩინური და ირლანდიური რესტორნები. ასევე, აქ არის ორი ღამის კლუბი და მრავალი ლუდხანა.
კლერმორისში არის რამდენიმე დაწყებითი და ორი საშუალო სკოლა: „St Colman's College“ ბიჭებისთვის და „Mount St. Michael“ გოგოებისთვის.
ქალაქი გარშემორტყმულია დრუმლინებით, ოზებით, ტყეებითა და ტბებით.
სპორტი
კლერმორისში პოპულარულია გელური თამაშები. ქალაქის არაერთ მოედანზე ვარჯიშობენ სპორტსმენები რამდენიმე სახეობაში. მათ მეიოს საგრაფოში ჰარლინგის ჩემპიონატი ორჯერ (1961 და 1971), ხოლო გელური ფეხბურთის – 4-ჯერ (1961, 1964, 1965 და 1971) აქვთ მოგებული.
კლერმორისის გარეუბანში, გოლუეის გზაზე, მოქმედებს გოლფის სტანდარტული, 18-ფოსოიანი, მოედანი.
ქალაქის ცენტრში გახსნილია, მეიოს საგრაფოში ყველაზე თანამედროვე, ჩოგბურთის კორტები.
იხილეთ აგრეთვე
მეიოს საგრაფო
სქოლიო
ირლანდიის ქალაქები
მეიოს საგრაფოს დასახლებული პუნქტები
ედუარდ VII

ედუარდ VII (დ. 9 ნოემბერი, 1841 — გ. 6 მაისი, 1910) — დიდი ბრიტანეთისა და ირლანდიის გაერთიანებული სამეფოს მეფე საქსენ-კობურგ გოთას დინასტიიდან 1901–1910 წლებში. ალბერტ საქსენ-კობურგელისა და დედოფალ ვიქტორიას ვაჟი.
ლიტერატურა
ჭანტურია გ., „მისი უდიდებულესობა დედოფალი“ თბ., 2002
გაერთიანებული სამეფოს მონარქები
უელსის პრინცები
დაბადებული 9 ნოემბერი
დაბადებული 1841
გარდაცვლილი 6 მაისი
გარდაცვლილი 1910
საქსენ-კობურგის და გოთას დინასტია (გაერთიანებული სამეფო)
სადიიანი

სადიიანი — სოფელი აზერბაიჯანში, მთიანი შირვანის რეგიონის ისმაილის რაიონში. მოსახლეობის რაოდენობა — 298 კაცი.
რესურსები ინტერნეტში
სქოლიო
ისმაილის რაიონის სოფლები
საკონტაქტო რელსი

საკონტაქტო რელსი ან მესამე რელსი — მყარი საკონტაქტო სადენი, განკუთვნილი მოძრავი შემადგენლობის (ელმავლის, ძრავიანი ვაგონის) დენმიმღებთან მოსრიალე კონტაქტის განსახორციელებლად.
იგი მზადდება რბილი ფოლადისგან, ფორმა და ზომები ჩვეულებრივი რელსების მსგავსი აქვს. რელსი დახმარებით კრონშტეინებზე მაგრდება, რომლებიც თავის მხრივ უბრალო რელსების შპალებზე მაგრდებიან.
თბილისის მეტროს შემადგენლობებიც სწორედ ამგვარად გადაადგილდებიან.
რესურსები ინტერნეტში
Thomas Edison's third rail patent (1882)
Lightrail without wires – Paper on Bordeaux' new Tram with street level third rail (by the Transportation Research Board of the National Academies)
Details of the UK 3rd/4th rail design.
Morrison-Knudsen 1992
მეტროპოლიტენი
ტრანსპორტი
ნატალია ნარიშკინა

ნატალია ნარიშკინა (დ. 1 სექტემბერი [ ძვ. სტ. 22 აგვისტო] , 1651 — გ. 4 თებერვალი [ძვ. სტ. 25 იანვარი] , 1694) — რუსეთის სამეფოს ცარიცა, ალექსი I-ის მეორე მეუღლე და პეტრე I დიდის დედა.
ბიოგრაფია
ნატალია ნარიშკინა იზრდებოდა მოსკოვში ბოიარ არტამონ მატვეევის სახლში, სადაც, როგორც ითვლება, ნახა იგი მისმა მომავალმა მეუღლემ, ალექსი I-მა.
1671 წლის 1 თებერვალს ალექსი და ნატალია დაქორწილდნენ. ეყოლათ სამი შვილი: მომავალი ცარი და იმპერატორი პეტრე, ნატალია, რომელმაც რუსეთში პირველი სახალხო თეატრი დააარსა და მისი პიესების უმრავლლესობის ავტორიც თავად იყო, და თეოდორა, რომელიც 4 წელიწადში გარდაიცვალა. მძიმე პერიოდი ნატალიას მეუღლის გარდაცვალების შემდეგ დაუდგა, როცა ნარიშკინებს სათავეში ჩაუდგა, რომლებიც უშედეგოდ იბრძოდნენ მილოსლავსკების წინააღმდეგ. თუმცა, ეს ბრძოლა, საბოლოოდ, ნატალიას გამარჯვებით დამთავრდა, როცა მისი შვილი, პეტრე, ავიდა ტახტზე.
პეტრე I ტახტზე ასვლის თანავე შეუდგა ჯარისა და ფლოტის გაძლიერებას, სხვა სახელმწიფო საქმეები კი მთლიანად დედას მიანდო. ნატალიას ძმა, ლევ ნარაშკინი, დაინიშნა საგარეო საქმეთა მინისტრად, და დე-ფაქტო პრემიერ-მინისტრად.
მიუხედავად იმისა, რომ ამ პერიოდში არ ჩანს ნატალიას სახელმწიფო მოღვაწეობის ფაქტები, აშკარაა, რომ მას მნიშვნელოვანი გავლენა ჰქონდა პეტრეზე, რაც დასტურდება მათი მიმოწერიდან. ნატალია გარდაიცვალა 1694 წელს, 43 წლის ასაკში, რის შემდეგაც პეტრემ სრულად აიღო ხელში ძალაუფლება.
რესურსები ინტერნეტში
Наталья Алексеевна, Наталья Кирилловна. Письма к Петру I от матери и сестры / Публ. и примеч. И. Д. Беляева // Русская старина, 1871. — Т. 4. — № 11. — С. 578—582.
ნატალია ნარიშკინა // ბროკჰაუზისა და ეფრონის ენციკლოპედიური ლექსიკონი, 86 ტომად, სანქტ-პეტერბურგი, 1890—1907.
სქოლიო
რუსეთის მონარქების მეუღლეების სია
დაბადებული 1 სექტემბერი
დაბადებული 1651
გარდაცვლილი 4 თებერვალი
გარდაცვლილი 1694
რომანოვების დინასტია
ანდრანიკი (მთა)

ანდრანიკი (მთა)
ანდრანიკი — მთა საქართველოსა და სომხეთში. მდებარეობს შირაკისა და ლორეს პროვინციებში და სამცხე-ჯავახეთისა და ქვემო ქართლის მხარეებში. მწვერვალის სიმაღლე ზღვის დონიდან 3138 მეტრია და წარმოადგენს ჯავახეთის ქედის ნაწილს.
იხილეთ აგრეთვე
სომხეთის მთები
სომხეთის ქედები
ჯავახეთის ქედი
სქოლიო
სომხეთის მთები
სამცხე-ჯავახეთის მხარის მთები‎
ქვემო ქართლის მხარის მთები
წიფრანის სამაროვანი

წიფრანის სამაროვანი — არქეოლოგიური ძეგლი დუშეთის მუნიციპალიტეტის სოფელ წიფრანის ქვემო უბანში. მდინარე ფშავის არაგვის მარჯვენა ნაპირას, ტერასაზე. თარიღდება II-IV საუკუნეებით. 1981-1983 წლებში გათხრა ისტორიის, არქეოლოგიისა და ეთნოგრაფიის ინსტიტუტის ჟინვალის არქეოლოგიურმა ექსპედიციამ.
სამაროვანის პირველი უბანი ბორცვზეა. ორმოსამარხები აქ მიწის ზედაპირიდან 0,7-3 მეტრ სიღრმეზე მჭიდროდაა განლაგებული. ერთი სამარხი ძვლებით იყო გამართული. მიცვალებულები ესვენენ მარჯვენა ან მარცხენა გვერდზე, ხელფეხმოხრილი, თავით სამხრეთისკენ. სამარხები ძირითადად ინდივიდუალურია. შიგ აღმოჩნდა თიხის და მინის ჭურჭელი, რკინის შუბისპირები, ისრისპირები, დანები, მრავალფეროვანი სამკაულები. მეორე უბანი პირველი უბნისგან ასიოდე მეტრზეა. აქ გათხრილია ტერასულად განლაგებული 10 ორმოსამარხი. ზოგიერთს სამი მხრიდან ქვები ჰქონდა შემოწყობილი. სამარხები მიწის ზედაპირიდან 0,75-1,35 მეტრ სიღრმეშია მოთავსებული. ყველა მიცვალებული დაკრძლულია მარცხნივ გვერდზე, ხელფეხმოხრილი, თავით სამხრეთისკენ. სამარხებში აღმოჩნდა თიხის ჭურჭელი, რკინის დანები, ბრინჯაოს წინწილები, აბზინდები, საკიდები, ზარაკები, ჯიხვის გამოსახულებიანი ფიბულა და სხვა. მოპოვებული მასალა ინახება არქეოლოგიური კვლევის ცენტრის დუშეთის არქეოლოგიურ ბაზაში.
ლიტერატურა
დუშეთის მუნიციპალიტეტის არქეოლოგიური ძეგლები
ხოსე მუხიკა

ხოსე მუხიკა
ხოსე ალბერტო „პეპე“ მუხიკა კორდანო (დ. 20 მაისი 1935, მონტევიდეო, ურუგვაი) — ურუგვაის პოლიტიკური მოღვაწე. ურუგვაის პრეზიდენტი 2010-2015 წლებში. 2009 წლის 29 ნოემბერს დაამარცხა თავისი მუდმივი კონკურენტი და არჩეულ იქნა ქვეყნის მეთაურის პოსტზე.
ბიოგრაფია
ახალგაზრდობაში იყო პარტიზანული მოძრაობის, ტუპამაროსის წევრი. სამხედრო ციხეში გაატარა 14 წელი. 2005-2008 წელს ეკავა მინისტრის პოსტი, ხოლო შემდეგ სენატორის თანამდებობა.
საინტერესო ფაქტი
მუხიკას უწოდებენ "მსოფლიოს ყველაზე ღარიბ პრეზიდენტს" – საკუთარი ხელფასის 90%, 12 000 აშშ დოლარის ექვივალენტს ხოსე მუხიკა ყოველთვიურად რიცხავს საქველმოქმედო მიზნებისათვის და იტოვებს მხოლოდ მინიმალურ თანხას ყოველდღიური საჭიროებისათვის. მან უარი თქვა პრეზიდენტის რეზიდენციაზე და ცხოვრობს მეუღლის კუთვნილ პატარა ფერმაში, რომელსაც მხოლოდ ორი პოლიციელი იცავს. მუხიკას ჰყავს 1987 წელს გამოშვებული, 1800 აშშ დოლარად შეფასებული "ფოლქსვაგენ ხოჭო".
რესურსები ინტერნეტში
Biography by CIDOB Foundation
Uruguay's President-Elect: Che Guevara’s Spiritual Heir by The Daily Maverick
Mujica, el viaje de un tupamaro
Mujica por Pagina 12: “En mi paisito vale la pena invertir”
ურუგვაის პრეზიდენტები
ურუგვაელი პოლიტიკოსები
დაბადებული 1935
ბასკი ურუგვაელები
დაბადებული 20 მაისი
ესტრემოსი

ესტრემოსი — მუნიციპალიტეტი ბრაზილიაში, რიუ-გრანდი-დუ-ნორტის შტატში; მდებარეობს ზღვის დონიდან 41 მეტრზე. მიეკუთვნება ლესტე-პოტიგუარის მეზორეგიონს. შედის ეკონომიკურ-სტატისტიკურ მიკრორეგიონ ნატალის შემადგენლობაში.
2010 წლის მონაცემებით, მოსახლეობა 24 569 ადამიანს შეადგენდა, მოსახლეობის სიმჭიდროვე 176.03 კმ²-ზე. ფართობი 139 575 კმ²-ია.
იხილეთ აგრეთვე
რიუ-გრანდი-დუ-ნორტი
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი
ბრაზილიის სტატისტიკის ეროვნული ინსტიტუტი, ზოგადი სტატისტიკა
რიუ-გრანდი-დუ-ნორტის მუნიციპალიტეტები
Riverside (ჯგუფი)

Riverside (ჯგუფი)
Riverside — როკ-ჯგუფი ვარშავიდან (პოლონეთი). დაარსდა 2001 წელს, მეგობრების, მარიუშ დუდას, პიოტრ გრუძინსკის, იაცეკ მელნიცკის და პიოტრ კოზერადსკის მიერ. მათი მუსიკა მოიცავს ატმოსფერული როკისა და მეტალის ელემენტებს და ჟღერადობით ახლოს არის პინკ ფლოიდის, Porcupine Tree-ს, The Mars Volta-ს, Opeth-ის, Dream Theater-ის და Tool-ის კომპოზიციებთან.
დისკოგრაფია
სტუდიური ალბომები
Out of Myself (2003)
Second Life Syndrome (2005)
Rapid Eye Movement (2007)
Anno Domini High Definition (2009)
Shrine of New Generation Slaves (2013)
Love, Fear and the Time Machine (2015)
Eye of the Soundscape (2016)
Wasteland (2018)
ID.Entity (2023)
რესურსები ინტერნეტში
ოფიციალური საიტი
პოლონური პროგრესული როკ-ჯგუფები
პოლონური პროგრესული მეტალ-ჯგუფები
პროგრესული მეტალ ჯგუფები
2001 წელს ჩამოყალიბებული ჯგუფები
ევროპის საფეხბურთო ჩემპიონატი 2008

ევროპის საფეხბურთო ჩემპიონატი 2008
2008 წლის უეფას ევროპის საფეხბურთო ჩემპიონატი, ხშირად უბრალოდ ევრო 2008, ჩატარდა ავსტრიასა და შვეიცარიაში, 2008 წლის 7 ივნისიდან 29 ივნისამდე. ეს მეორეა სამი გაერთიანებულად მოგებული კენჟისყრების სერიიდან, ევრო 2000-ის, რომელსაც ბელგამ და ნიდერლანდმა უმასპინძლა და ევრო 2012-ის გვერდზე, რომელსაც პოლონეთი და უკრაინა უმასპინძლებს.
ტურნირში მთლიანად 16 გუნდი მონაწილეობდა. ავსტრია და შვეიცარია ავტომატურად თამაშობდნენ, როგორც მასპინძელი ქვეყნების ნაკრებები. ავსტრიისთვის ეს მონაწილეობა დებიუტი იყო ამ საფეხბურო ტურნირში. დარჩენილი 14 გუნდი გამოვლინდა საკვალიფიკაციო მატჩების შედეგად, რომლებიც 2006 წლის აგვისტოში დაიწყო.
ქალაქები და სტადიონები
ჯგუფები
A ჯგუფი
B ჯგუფი
C ჯგუფი
D ჯგუფი
პლეი-ოფი
მეოთხედფინალები
ნახევარფინალები
ფინალი
პრიზები
ტურნირის მთლიანი საპრიზო ფონდი არის 184 მილიონი ევრო, რომელიც შესაბამისად გადანაწილდება ტურნირში მონაწილე 16 გუნდზე. წინა ტურნირზე საპრიზო ფონდი შეადგენდა 129 მილიონ ევროს.
მონაწილეობის მიღებისთვის თითოეულ გუნდს გადაეცემა 7,5 მლნ ევრო.
დამატებით, ჯგუფურ ეტაპზე:
გამარჯვება: 1 მლნ ევრო
ფრე: 500,000 ევრო
მეოთხედფინალი: 2 მლნ ევრო
ნახევარფინალი: 3 მლნ ევრო
მესამე ადგილისთვის: 4,5 მლნ ევრო
ფინალი: 7,5 მლნ ევრო
იმ შემთხვევაში თუ ტურნირის გამარჯვებული ჯგუფში ყველა შეხვედრას მოიგებს საბოლოო ჯამში ჯილდოს სახით 23 მილიონ ევროს მიიღებს.
რესურსები ინტერნეტში
ოფიციალური საიტი
2008
კუიტო

კუიტო — ქალაქი ანგოლაში. ბიეს პროვინციის ადმინისტრაციული ცენტრი. 1975 წლამდე მას ერქვა სილვა-პორტუ. 1993—1994 და 1998—1999 წლებში ქალაქს ალყა შემოარტყეს ანგოლის სრული დამოუკიდებლობისათვის ეროვნული კავშირის მეამბოხეებმა. ამ ალყების შედეგად ბევრი შენობა-ნაგებობა დღემდე საკმაოდ დაზიანებულია.
ქალაქი მდებარეობს ცენტრალური ბენგელის სარკინიგზო ხაზზე.
მოსახლეობის რაოდენობა 2010 წლის მონაცემებით შეადგენს — 185 302 ადამიანს.
ისტორია
კუიტო აშენებულია ოვიმბუნდუს ტომის მიერ 1750 წელს. მისი მმართველი იყო ბიიე, რომელიც დაქორწინდა სონგოელ ქალზე, რის შემდეგაც ორივემ ერთად ააშენეს ქალაქი. შემდგომში პორტუგალიელებმა ბიეს პროვინციას სახელი დაარქვეს ოვიმბუნდუს მმართველის გამო. ოვიმბუნდუს ტომი ჰყიდდა მეზობელი ხალხის ტყვეებს ევროპელ მონებით მოვაჭრეებზე. მოგვიანებით კუიტოს დაერქვა სილვა-პორტუ ვაჭარ ანტონიო დე სილვა-პორტოს პატივსაცემად.
სილვა-პორტუს აქვს ძალადობის ხანგრძლივი ისტორია, დაწყებული აფრიკელი მონების ვაჭრობით. 1960-იან წლებში პორტუგალიელები იყენებდნენ ქალაქს, როგორც პორტუგალიის ჯარის მომზადების სასწავლო ცენტრს, რომელიც იგზავნებოდა ქვეყნის ჩრდილოეთ ნაწილში პარტიზანული აჯანყებების წინააღმდეგ საბრძოლველად. 1975 წელს ანგოლამ პორტუგალიისგან დამოუკიდებლობა გამოაცხადა.
1993 წლის 6 იანვარს სამოქალაქო ომის დროს კუიტოს ალყა შემოარტყეს უნიტას აჯანყებულებმა. ალყა გაგრძელდა 9 თვე, 30 ათას ადამიანზე მეტი დაიღუპა შიმშილისგან. მეორე ალყა მოხდა 1998 წელს, ქალაქის დასაპყრობად გამოყენებული იქნა არტილერია და ტანკები.
გეოგრაფია
ქალაქი მდებარეობს ზღვის დონიდან 1719 მეტრზე, ბიეს პლატოს აღმოსავლეთ ფერდობზე. ჰაერის წლის საშუალო ტემპერატურა შეადგენს 21,26 °C-ს. ყველაზე უფრო ცივი პერიოდი აღინიშნება მაისიდან აგვისტოს ჩათვლით, როდესაც თითქმის მთლიანად არ არსებობს ნალექი. ყველაზე უფრო ცხელი თვეებია — სექტემბერი და ოქტომბერი. წვიმების სეზონია ნოემბრიდან აპრილის ჩათვლით.
სქოლიო
ანგოლის ქალაქები
სანდინისტების ეროვნულ-განმათავისუფლებელი ფრონტი

სანდინისტების ეროვნულ-განმათავისუფლებელი ფრონტი — მემარცხენე პოლიტიკური პარტია ნიკარაგუაში. სახელწოდება „სანდინისტები“ ეწოდა ნიკარაგუელი რევოლუციონერის აუგუსტო სესარ სანდინოს პატივსაცემად. პოლიტიკური პარტია დაარსდა 1961 წლის 23 ივლისს ტეგუსიგალპაში, რადიკალურად განწყობილი სტუდენტების მიერ. სათავეში ჩაუდგნენ კარლოს ფონსეკა, სანტოს ლოპესი, ტომას ბორხე, სილვიო მაიორგა, ხორხე ნავარო და სხვები. თავდაპირველად პარტიას ეროვნულ-განმათავისუფლებელი ფრონტი ეწოდებოდა. თანამედროვე სახელწოდება კი 1962 წლის 22 ივლისს მიიღო. 1976 წელს კარლოს ფონსეკას გარდაცვალების შემდეგ პარტია ერთიანი ხელმძღვანელობის გარეშე დარჩა და დაიყო სამ ფრაქციად. სამივე მათგანი აგრძელებდა ბრძოლას საკუთარ მეთოდებით მთავრობის დასამხობად. 1979 წლის 7 მარტს, ჰავანაში ჩამოყალიბდა ერთიანი ხელმძღვანელობა 9 კაცის შემადგენლობით (თითოეული ფრაქციიდან 3 კაცი). მასში შევიდნენ დანიელ ორტეგა, უმბერტო ორტეგა და ვიქტორ ტირადო „ტერსესისტების“ ფრაქციიდან. ჰენრი რუისი, ტომას ბორხე და ბაირადო არსე – „ხანგრძლივი სახალხო ომიდან“ და ლუის კარიონი, ხაიმე უილოკი და კარლოს ნუნიეს ტელესი – „პროლეტარის ტენდეციიდან“
1979–1990 წლებში ფრონტი ნიკარაგუის მმართველი პარტია იყო. 1990–2007 წელის პარტია ოპოზიციაშია. 2007 წლიდან ფრონტი კვლავ მართველი პარტიაა.
რესურსები ინტერნეტში
ოფიციალური საიტი
სანდინისტების ისტორიის ნარკვევები
ნიკარაგუის პოლიტიკური პარტიები
ბელუჯისტანი (მრავალმნიშვნელოვანი)

ბელუჯისტანი (მრავალმნიშვნელოვანი)
ტერმინით ბელუჯისტანი შეიძლება აღნიშნული იყოს:
ბელუჯისტანი — პროვინცია პაკისტანში
ბელუჯისტანი — ავღანეთის სამხრეთ-დასავლეთი ნაწილი.
სისტანი და ბელუჯისტანის ოსტანი — ირანის ოსტანი
გოგოური

გოგოური — სოფელი საქართველოში, გურიის მხარის ჩოხატაურის მუნიციპალიტეტში, ზემო ხეთის თემში (სოფლები: განთიადი, გოგოური, თხილაგანი). მდებარეობს მესხეთის ქედის ჩრდილოეთ კალთაზე, მდინარე ხევისწყლის ზემო ხეობაში, ზღვის დონიდან 220 მ., ჩოხატაურიდან 21 კმ., საჯავახოს რკინიგზის სადგურიდან 23 კმ. სოფელი შედიოდა ისტორიულ საჯავახოს მხარეში. საბჭოთა პერიოდში სოფელში მოქმედებდა საჭამიასერის მევენახეობის მეურნეობა.
დემოგრაფია
2014 წლის აღწერის მონაცემებით სოფელში ცხოვრობს 50 ადამიანი.
ლიტერატურა
სქოლიო
ჩოხატაურის მუნიციპალიტეტის სოფლები